PLAN ECONÓMICO FINANCIEIRO, DO CONCELLO PARA OS ANOS 2015-2016
ADMINISTRACIÓN LOCAL — Municipal — Forcarei (Presupostos e cadros de persoal, 14/08/2015)

En cumprimento do disposto no artigo 23.4 da Lei Orgánica 2/2012, de 27 de abril, de Estabilidade Orzamentaria e Sostenibilidade Financeira, así como do artigo 26 do Real Decreto 1463/2007, de 2 de novembro, polo que se aproba o Regulamento de desenvolvemento da Lei 18/2001, de 12 de decembro, de Estabilidade Ozamentaria, na súa aplicación ás entidades locais, publícase, a efectos exclusivamente informativos, o Plan Económico-Financeiro do Concello de Forcarei para o período 2015-2016, aprobado polo Pleno da Corporación en Pleno en sesión celebrada o día 30 de xullo de 2015. Tamén a efectos exclusivamente informativos, una copia do plan económico-financeiro atópase a disposición do público dende a súa aprobación polo Pleno ata a finalización da súa vixencia. O presente Plan Económico-Financeiro (en adiante, PEF) cuxa aprobación compete ao Pleno da Corporación, redáctase en cumprimento da normativa sobre estabilidade orzamentaria: A súa presentación e aprobación é necesaria xa que da liquidación do orzamento de 2014, resulta o incumprimento da regra de gasto nun 6,26%; é dicir, o limite da regra de gasto superouse en 50.989,94 € (límite regra de gasto para 2014: 1.549.038,29 €; aumentos de recadación 21.708,87 €; límite regra do gasto 1.570.747,16; gasto computable liquidación 2014: 1.621.737,10 €). A anterior obriga basease nos seguintes fundamentos de dereito: Primeiro.— O artigo 21 da LOEOSF establece que no caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a administración incumpridora formulará un plan económico-financeiro, que permita no ano en curso e no seguinte o cumprimento dos obxectivos ou da regra de gasto. Á súa vez o artigo 19 do REO establece que procederá a elaboración de un PEF cando o resultado da avaliación do obxectivo de estabilidade orzamentaria efectuado pola Intervención da entidade local sexa de incumprimento do obxectivo individual establecido para a entidade local. Segundo.— O artigo 25 da LOEOSF establece que, no caso de falta de presentación, de falta de aprobación ou de incumprimento do PEF, a Administración incumpridora deberá adoptar as seguintes medidas coercitivas: a) Aprobar no prazo de 15 días a non dispoñibilidade de créditos e efectuar a correspondente retención de crédito que garanta o cumprimento do obxectivo establecido. b) Constituír, cando se solicite polo Ministerio de Facenda un depósito con intereses no Banco de España equivalente ao 2% do seu PIB nominal, que será cancelado cando se apliquen as medidas que garantan o cumprimento dos obxectivos. Terceiro.— O contido mínimo do PEF recóllese no artigo 21.2 da LOEOSF e no artigo 20 do REO así como no artigo 9.2 da Orde. Tamén se debe ter en conta o disposto no artigo 116 bis da Lei de Bases. O artigo 21 da LOEOSF establece como contido mínimo do PEF: a) as causas de incumprimento do obxectivo establecido ou no seu caso, da regra de gasto. b) as previsión tendenciais de ingresos e gastos, baixo o suposto de que non se producen cambios nas políticas fiscais e de gastos. c) a descrición, cuantificación e calendario de aplicación das medidas incluídas no Plan, sinalando as partidas orzamentarias ou rexistros extraorzamentarios nos que se contabilizarán. d) as previsións das variables económicas e orzamentarias das que parte o plan, así coma os supostos sobre os que se basean estas previsións, en consonancia co contemplado no informe ao que se fai referencia no apartado 5 do artigo 15. e) unha análise de sensibilidade considerando escenarios alternativos. Pola súa banda, o artigo 9.2 da Orde engade: A maiores, o artigo 116 bis da Lei de Bases, establece que adicionalmente ao previsto no artigo 21 da LOEOSF, o PEF incluirá alomenos as seguintes medidas: a) Supresión das competencias que exerza a entidade local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a entidade para reducir os seus custes. c) Incremento de ingresos para financiar os servizos obrigatorios que presta a entidade local. d) Racionalización organizativa e) Supresión de entidades de ámbito inferior ao municipio que, no exercicio orzamentario anterior, incumpran o obxectivo de estabilidade, ou o de débeda pública, ou que o período medio de pago a provedores sexa superior a 30 días o prazo máximo previsto na normativa de morosidade. f) Unha proposta de fusión con un municipio colindante da mesma provincia. Polo exposto o contido do PEF será o seguinte: 1) Diagnóstico da situación segundo o informe de avaliación do cumprimento do obxectivo de estabilidade orzamentaria e regra de gasto emitido pola Intervención Municipal con motivo da liquidación do Orzamento para 2014 (envío 4º trimestre do 2014). A este informe engádeselle o informe emitido por Secretaría Intervención en data 20 de maio de 2015 con motivo da introdución dos datos da liquidación do exercicio do 2014 na plataforma da oficina virtual, dado conta no pleno de 19 de xuño de 2015.2) Proxeccións nos anos 2015 e 2016 ata acadar o cumprimento da regra de gasto.3) Medidas a adoptar.4) Conclusión.1) Diagnóstico da situación segundo o informe de avaliación do cumprimento do obxectivo de estabilidade orzamentaria e regra de gasto emitido pola Secretaría Intervención Municipal en data 20 de maio de 2015. En data 20 de maio de 2015 infórmase pola Secretaría-Intervención a liquidación do orzamento do exercicio 2014 e o cumprimento ou incumprimento dos obxectivos de estabilidade orzamentaria e de débeda pública, así como da regra do gasto. Dita liquidación foi aprobada por Resolución da Alcaldía de data 30 de xaneiro de 2015. A liquidación do exercicio 2014 amosa as seguintes magnitudes: 1.—Dereitos recoñecidos netos: 2.700.760,16.- 2.—Obrigas recoñecidas netas: 2.460.513,82.- 3.—Pasivos financeiros: 260.469,88.- 3. Resultado orzamentario: -20.223,54.- 4.—Créditos gastados financiados con Remanente de Tesourería para Gastos Xerais: 362.116,99.- 5.—Desviacións de financiación negativas do exercicio: 0,00.- 6.—Desviacións de financiación positivas do exercicio: 0,00.- 7.—Resultado orzamentario axustado (3+4+5-6): 341.893,45.- 1) DR Caps.1 ao 5 2.280.537,18 euros 2) OR Caps.1, 2 y 4: 1.804.202,02 euros 3) Anualidade teórica de amortización en termos constantes: 0,00 euros Rateo de Aforro Neto: 20,89 %. (porcentaxe sobre os dereitos liquidados). Rateo de Endebedamento: 0,00 % (porcentaxe sobre os dereitos liquidados). Segundo se aprecia no cadro seguinte, da diferenza entre os importes liquidados nos capítulos 1 a 7 do estado de ingresos e os capítulos 1 a 7 do estado de gastos, previa aplicación dos axustes descritos, resulta unha capacidade de financiamento de 223.886,57 €. Diferencia entre o límite da regra de gasto e o gasto computable do orzamento 2014: Gasto computable liquidación 2014 % Incremento Gasto computable 2014/2013: +6,26 % O volume de débeda viva a 31.12.2014 é de 0,00 €. O volume de débeda formalizada a 31.12.2014 é de 0,00 €. O Concello de Forcarei cumpre co obxectivo do límite de débeda. D) Á vista dos datos anteriores no informe de Secretaría – Intervención de data 20 de maio de 2015 con motivo do envío da liquidación do orzamento 2014 conclúese o seguinte: Diferencia entre o Límite da regra de gasto e o Gasto Computable Pto 2014. (5)-(4)= +50.989,94 % do incremento gasto computable 2014 s/ 2013 (6)=(5)-(1)/(1)= 6,26 % Á vista da liquidación do orzamento 2014, se informa desfavorablemente o cumprimento da Regra de Gasto. Indicar non obstante que o presente incumprimento ven dado por un erro no expediente de créditos extraordinarios con cargo a remanente de tesourería, expediente nº 03/2014. Nese expediente se recollían como créditos a financiar con RTGX con consideración de investimentos financeiramente sostibles os seguintes: Na modificación de crédito 07/2014 recolleuse tamén na partida 422 623.01 a cantidade de 8.509,98 € con cargo a RTGX e como investimento financeiramente sostible. Do exposto destacase que na modificación 03/2014 hai gastos que como tales serían financeiramente sostibles, segundo o establecido na DA6ª da LO 2/2012 de 27 de abril, de estabilidade orzamentaria e sostenibilidade finaceira, xa que logo cumpren co establecido na lexislación para considerarse como tales, pero que aparecen contabilizados en aplicacións orzamentarias, e en concreto en grupos de programas que non se corresponden cos establecidos na DA 16ª da LRFL. Concretamente solo aparecen incluídas na DA 16ª a aplicación 422.623.01 (MC 07/2014) e a aplicación 161.621,01(MC 03/2014). Non obstante esta Secretaría Intervención considera que as restantes obras para as cales se realizou a modificación si que terían cabida no concepto de investimento financeiramente sostible, si fisen realizadas e contabilizadas no grupo de programa correspondente. Por riba, e a expensas de poder estudar o contido dos investimentos, se considera que o cadro de modificación debería ser o seguinte: Co cal se conclúe que este concello cumpriría ca regra do gasto, xa que logo, ó introducir os datos de gasto realmente executado con cargo ó RTGX quedaría o seguinte: Estos últimos datos, 125.647,11 €, foron os realmente executados con cargo a esas modificacións, e introducidos nas execucións trimestrais 4ºT 2014, informe que se tomou para realizar a liquidación 2014. Na mesma constaba logo que se cumpría ca regra do gasto en base a esas premisas. Diferencia entre o Límite da regra de gasto e o Gasto Computable Pto 2014. (5)-(4)= 53.238,51 % do incremento gasto computable 2014 s/ 2013 (6)=(5)-(1)/(1)= -0,57 Polo mesmos motivos informase que o expediente de MC 3/2015, aprobado por pleno de 6 de marzo de 2015, non se pode levar á practica como investimento financeiramente sostible, xa que logo recolle os mesmos erros contables que o do 2014. Farase informe aparte para proceder á súa corrección e levala ó pleno. A liquidación do Orzamento da entidade local para o exercicio 2014, cumpre o obxectivo de estabilidade orzamentaria entendido como a situación de equilibrio ou de superávit en termos de capacidade de financiamento de acordo coa definición contida no SEC 95, pero NON CUMPRE co obxectivo da regra de gasto, polos motivos expostos. Considerase que o incumprimento débese a un erro na nomenclatura e contabilización dos investimentos financeiramente sostibles. Procede elevar este informe ó pleno para a aprobación dun PEF, que deberá ter o contido determinado pola lei. En virtude do establecido no artigo 16.2 Real Decreto 1463/2007, de 2 de novembro, polo que se aproba o regulamento de desenvolvemento da estabilidade orzamentaria, na súa aplicación ás Entidades Locais, o Concello de Forcarei debe remitir o informe á Dirección Xeral de Coordinación Financeira coas Entidades Locais ou ao órgano competente da comunidade autónoma que exerza a tutela financeira no prazo de 15 días, contados dende o coñecemento deste informe polo Pleno” No relativo ao financiamento de gastos nun determinado exercicio con Remanente de Tesourería para gastos con financiamento afectado, a IGAE contestou a “COSITAL NETWORK” que a Secretaría General de Coordinación Autonómica y Local considera que neste caso non procede efectuar ningún axuste na regra de gasto, de xeito que os gastos así financiables considéranse gasto computable a tódolos efectos. Para o suposto que nos ocupa, tamén considera que “El remanente de tesorería, aun cuando se configura contablemente como un activo financiero, su naturaleza se identificaría con el ahorro que genera una entidad local en un ejercicio como consecuencia del desfase entre la ejecución de unos ingresos presupuestarios y las obligaciones reconocidas a las que están afectados de forma tal que ese ahorro habrá de ser utilizado como fuente de financiación de las obligaciones de ejercicios posteriores a aquel en el que se obtuvo. En consecuencia, no cabe admitir que la utilización del remanente de tesorería afectado por una entidad local sea determinante de una situación de déficit estructural, es más, habría de identificarse con una situación de superávit presupuestario en el momento de la liquidación del presupuesto.” En relación coas medidas a adoptar, na mesma contestación, a Secretaría General de Coordinación Autonómica y Local indica que “Sentada la naturaleza del remanente de tesorería afectado cabe entender que sus efectos sobre la situación económico financiera de una entidad local en nada coinciden con los derivados de otros recursos financieros que exigen un reembolso de las cantidades recibidas y por ello parece lógico que el tipo de medidas a implementar en el plan económico financiero deban acomodarse a la situación descrita (.). Sobre la base de lo expuesto, cabe afirmar que la recuperación de los objetivos de estabilidad presupuestaria y, en su caso, de la regla de gasto, incumplidos por la utilización del remanente de tesorería afectado se lograría con la simple aprobación del presupuesto del ejercicio siguiente en situación de equilibrio presupuestario y dentro del límite de variación del gasto computable, sin necesidad de medida estructural alguna dada la naturaleza del remanente de tesorería afectado en el ámbito de la Administración local. En ese contexto, la entidad local deberá elaborar y aprobar un plan económico financiero que se podrá limitar a exponer el origen del desequilibrio en términos de contabilidad nacional y a recoger aquella medida.” Se ben é certo que a contestación indicada refírese ao financiamento de gastos a través do Remanente de tesourería afectado, as apreciacións postas de manifesto anteriormente no relativo a que o Remanente de Tesourería se pode entender como un aforro da entidade, son igualmente predicables do Remanente de Tesourería para Gastos Xerais. A única diferenza é que a utilización deste remanente é de carácter voluntario, mentres que a incorporación de remanentes para gastos con financiamento afectado é obrigatoria (art.47.5 do Rela Decreto 500/90).” En canto á débeda comercial a fin de exercicio, a mesma ascende, segundo o informe trimestral de cumprimento dos prazos da Lei 15/2010 correspondente ao 4º trimestre de 2014, a 76.328,63 € (pendentes de pago ó final do trimestre). O período medio de pagamento (PMP) correspondente ao mesmo período, calculado segundo a metodoloxía establecida polo Real Decreto 635/2014, de 25 de xullo, é de 8,97 días. Total axustes = -17.500,00 *Por criterio de prudencia estímase un axuste negativo superior o do exercicio anterior. Os dereitos recoñecidos netos serán aproximadamente os mesmos que figuran nos padróns consignados no orzamento 2015, e similares aos recoñecidos en 2014. Gasto computable liquidación 2014: 1.621.737,10 € Base: límite gasto computable liquidación 2014: 1.570.747,16 € Tasa de referencia 2015: 1,3 % 20.432,71 € Límite regra de gasto para 2015: 1.591.166,87 € Gasto computable previsto liquidación 2015: 1.590.166,87 € Cumprimento da regra de gasto: +1.000,00 € Débeda segundo procedemento déficit excesivo (PDE): 0,00 € Coeficiente de endebedamento: 0,00 % Débeda comercial corrente: 75.000,00€ Débeda comercial pechados: 0,00 € Saldo conta 413 (acreedores por obrigas pendentes de aplicar ao orzamento): 0,00 € Total débeda comercial: 75.000,00€ PMP: -10 — Limitación (na medida do posible) do uso do remanente líquido de tesourería para gastos xerais (RLTGX) ou superávit orzamentario á realización de inversións financeiramente sostibles, o que permitirá a redución do gasto computable correspondente ao capítulo VI da clasificación económica do estado de gastos nos exercicios 2015 e 2016 con respecto ao do exercicio 2014. No exercicio 2014 os gastos financiados con RLT para gastos xerais, segundo consta no resultado orzamentario do exercicio, ascenderon a 362.116,99 €, e o incumprimento da regra de gasto foi de 50.989,94 €. Das obrigas recoñecidas no exercicio 2014 con cargo a RLT a meirande parte correspondían a inversións (capítulo VI), que se tivesen a condición de financeiramente sostibles non computarían no gasto computable do exercicio. Por tanto, considérase que esta medida é axeitada e suficiente para posibilitar o cumprimento da regra de gasto nos exercicios 2015 e 2016. Se prevé que unha vez aplicadas as medidas contidas no presente PEF o Concello de Forcarei cumprirá o obxectivo de estabilidade orzamentaria e a regra do gasto ao final dos exercicios 2015 e 2016. O volume de débeda viva previsto será de 0,00 € a fin dos dous exercicios e se prevé o cumprimento dos prazos establecidos pola normativa de morosidade para o pago da débeda comercial, polo que o Concello tamén cumpriría o principio de sostenibilidade financeira. Como consecuencia do anterior, e en cumprimento do establecido no artigo 21 da L. O. 2/2012, esta Alcaldía formula o presente PEF para a súa aprobación polo Pleno do Concello (art.23.4 da L. O. 2/2012). Forcarei 31 de xullo de 2015.—A Alcaldesa, Belén Cachafeiro Anta.